ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์ พันธกิจ และเป้าหมายการดำเนินธุรกิจของบริษัทฯ

วิสัยทัศน์

เป็นองค์กรชั้นนำในการบริหารและจัดการกากของเสียอุตสาหกรรมเพื่ออนุรักษ์สิ่งแวดล้อมและธุรกิจอสังหาริมทรัพย์

พันธกิจ

-   รักษาชื่อเสียงของบริษัทฯ ในความเป็นผู้นำของการบำบัดและกำจัดกากอุตสาหกรรม

-   รักษามาตรฐานในการบำบัดและกำจัดของเสียอุตสาหกรรมให้สอดคล้องกับกฎหมายและข้อบังคับของหน่วยงานราชการที่กำกับดูแล

-   มุ่งเน้นการเป็นบริษัทพัฒนาธุรกิจอสังหาริมทรัพย์ระดับแนวหน้าในอนาคต

-   ส่งเสริมและสนับสนุนกิจกรรมสาธารณะประโยชน์ของชุมชนและสังคม

เป้าหมายการดำเนินธุรกิจ เป้าหมายในการดำเนินธุรกิจของบริษัทฯ สรุปสาระสำคัญได้ดังนี้

-   บริษัทฯ มุ่งมั่นที่จะเป็นผู้นำด้านการให้บริการบำบัดและกำจัดกากของเสียอย่างครบวงจร
    ด้วยการ

ให้บริการที่มีคุณภาพ รวมถึงได้นำระบบคุณภาพมาตรฐานสากล ISO 9001, ISO 14001 และ
มอก.& OHSAS 18001 ซึ่งบริษัทฯ
ได้รับการรับรองมาตรฐานทั้งระบบมาใช้เพื่อสร้างความพึงพอใจสูงสุดแก่ลูกค้า สามารถแข่งขันได้
และปรับปรุงโครงสร้างองค์กรให้มีความเหมาะสมกับธุรกิจมากยิ่งขึ้น สามารถลดและควบคุมต้นทุน
รวมถึงค่าใช้จ่ายในการดำเนินงานได้อย่างมีประสิทธิภาพและมีประสิทธิผล

-   บริษัทฯ มุ่งพัฒนาระบบการจัดการที่มีคุณภาพตามมาตรฐานสากล และมีบุคลากรที่มีความชำนาญ

เฉพาะด้าน

-   บริษัทฯ ตระหนักอยู่เสมอว่า บริษัทฯ เป็นผู้นำในการให้บริการบำบัดและกำจัดกากของเสีย
    ดังนั้น

บริษัทฯ จะไม่ดำเนินการใดๆ ที่ส่งผลกระทบต่อสิ่งแวดล้อมและคุณภาพชีวิตที่ดีของประชาชน
และจะเป็นแบบอย่างของธุรกิจที่ทำเพื่อสังคมและประเทศชาติ

-   บริษัทฯ จะให้ความสำคัญต่อธุรกิจอสังหาริมทรัพย์มากยิ่งขึ้น
    เพื่อเสริมสร้างรายได้ให้เจริญเติบโต

เนื่องด้วยผู้บริหารระดับสูงของบริษัทฯ มีประสบการณ์ยาวนานทางด้านการพัฒนาธุรกิจอสังหาริมทรัพย์

1.2 การเปลี่ยนแปลงและพัฒนาการที่สำคัญ

1.2.1 ธุรกิจการบำบัดและกำจัดของเสียจากอุตสาหกรรม

จากการเจริญเติบโตและการพัฒนาทางด้านอุตสาหกรรมและการเพิ่มจำนวนโรงงานอุตสาหกรรมอย่างรวดเร็วก่อให้เกิดปัญหามลพิษอันเนื่องจากของเสียและสารพิษจากโรงงานอุตสาหกรรม
กระทรวงอุตสาหกรรมได้ตระหนักถึงปัญหาดังกล่าว
และเล็งเห็นถึงความจำเป็นในการจัดตั้งศูนย์กำจัดกากของเสียขนาดใหญ่เพื่อรองรับและกำจัดกากของเสียจากโรงงานอุตสาหกรรม
จึงประกาศเชิญชวนให้เอกชนยื่นข้อเสนอโครงการจัดตั้งศูนย์กำจัดของเสียจากอุตสาหกรรม
โดยให้รัฐเข้าร่วมถือหุ้นบางส่วนเพื่อกำกับดูแลและสร้างความเชื่อมั่นให้แก่โรงงานอุตสาหกรรมที่จะมาใช้บริการและประชาชนทั่วไป

บริษัท บริหารและพัฒนาเพื่อการอนุรักษ์สิ่งแวดล้อม จำกัด
จึงถูกจัดตั้งขึ้นเพื่อดำเนินโครงการจัดตั้งศูนย์บริการกำจัดกากอุตสาหกรรมดังกล่าวโดยกระทรวงอุตสาหกรรม
และบริษัท จี.ซี.เอ็น.โฮลดิ้ง จำกัด (ปัจจุบันเปลี่ยนชื่อเป็น บริษัท หนึ่งดิน จำกัด)
ได้ลงนามในสัญญาเข้าร่วมถือหุ้นในบริษัท บริหารและพัฒนาเพื่อการอนุรักษ์สิ่งแวดล้อม จำกัด
เมื่อวันที่ 11 พฤศจิกายน 2537 โดยบริษัทฯ
มีการเปลี่ยนแปลงและพัฒนาการที่สำคัญในช่วงที่ผ่านมาดังนี้

ปี 2539 เดือนเมษายน บริษัทฯ
ได้ทำสัญญาเช่าที่ดินในนิคมอุตสาหกรรมมาบตาพุดกับการนิคมอุตสาหกรรม

แห่งประเทศไทย มีกำหนดระยะเวลาเช่า 30 ปี ตั้งแต่วันที่ 2 พฤษภาคม 2539 จนถึงวันที่ 1

พฤษภาคม 2569

เดือนตุลาคม บริษัทฯ ได้ทำสัญญาเช่าและให้ใช้สิทธิในการดำเนินงานศูนย์บริการกำจัดกาก

อุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่งแวดล้อม กับกรมโรงงานอุตสาหกรรม

กระทรวงอุตสาหกรรม มีกำหนดระยะเวลาเช่า 10 ปี ตั้งแต่วันที่ 1 ตุลาคม 2539 จนถึงวันที่ 30

กันยายน 2549

ปี 2540 เดือนพฤษภาคม ได้เริ่มเปิดดำเนินการศูนย์บริการกำจัดกากอุตสาหกรรมมาบตาพุด ในนิคม

อุตสาหกรรมมาบตาพุด จังหวัดระยอง

เดือนสิงหาคม บริษัทฯ ได้จดทะเบียนแปรสภาพเป็นบริษัทมหาชนจำกัด ทั้งนี้เพื่อให้เป็นไปตาม

ข้อตกลงในสัญญาเข้าร่วมถือหุ้นในบริษัทฯ ซึ่งกำหนดให้บริษัทฯ ต้องดำเนินการแปรสภาพเป็นบริษัท

มหาชนจำกัดภายใน 3 ปี นับแต่วันลงนามในสัญญา รวมทั้งให้ดำเนินการนำหลักทรัพย์ของบริษัทฯ

เข้าเป็นหลักทรัพย์จดทะเบียนในตลาดหลักทรัพย์แห่งประเทศไทยโดยเร็ว

ปี 2543 เดือนกันยายน บริษัทฯ ได้นำหลักทรัพย์ของบริษัทฯ
เข้าเป็นหลักทรัพย์จดทะเบียนในตลาดหลักทรัพย์

แห่งประเทศไทย ด้วยทุนจดทะเบียน 700 ล้านบาท แบ่งออกเป็นหุ้นสามัญจำนวน 70 ล้านหุ้น มูลค่า

หุ้นละ 10 บาท

ปี 2544 เดือนมีนาคม บริษัทฯ ได้ทำสัญญาเช่าที่ดินส่วนขยาย
ในนิคมอุตสาหกรรมมาบตาพุดกับการนิคม

อุตสาหกรรมแห่งประเทศไทย มีกำหนดระยะเวลาเช่า 30 ปี ตั้งแต่วันที่ 5 มีนาคม 2544
จนถึงวันที่ 4

มีนาคม 2574

เดือนกันยายน บริษัทฯ ได้จดทะเบียนเปลี่ยนแปลงมูลค่าหุ้น โดยลดมูลค่าหุ้น จาก 10 บาท เป็น 1
บาท

โดยมีทุนจดทะเบียน 700 ล้านบาทแบ่งออกเป็นหุ้นสามัญจำนวน 700 ล้านหุ้น มูลค่าหุ้นละ 1 บาท

ปี 2545 เดือนมกราคม บริษัทฯ ได้ดำเนินโครงการรับซื้อหุ้นคืนจำนวน 70 ล้านหุ้นในราคาหุ้น
1.60 บาท รวม

เป็นเงิน 112 ล้านบาท โดยหุ้นที่บริษัทฯ ถือจะไม่นับเป็นองค์ประชุมในการประชุมผู้ถือหุ้น และไม่มี

สิทธิในการออกเสียงลงคะแนนและสิทธิในการรับเงินปันผล

ปี 2546 เดือนกันยายน บริษัทฯ
ได้ทำการขายหุ้นสามัญเดิมที่ได้จากการซื้อคืนโดยเสนอขายให้แก่ผู้ถือหุ้น

ทั่วไป จำนวน 70 ล้านหุ้น ในราคาหุ้นละ 1.80 บาท รวมเป็นเงิน 126 ล้านบาท

เดือนพฤศจิกายน บริษัทฯ ได้ดำเนินการเพิ่มทุนจดทะเบียนบริษัทฯ จากเดิม 700 ล้านบาท
เป็นทุนจด

ทะเบียน 900 ล้านบาท โดยออกหุ้นสามัญใหม่จำนวน 200 ล้านหุ้น มูลค่าที่ตราไว้หุ้นละ 1 บาท

เสนอขายในราคาหุ้นละ 2.50 บาท รวมเป็นเงิน 500 ล้านบาท
โดยเสนอขายให้แก่นักลงทุนซึ่’งเป็น

บุคคลในวงจำกัด (Private Placement)

ปี 2547 เดือนกันยายน บริษัทฯ ได้ทำสัญญาแก้ไขเพิ่มเติม
สัญญาเช่าและให้ใช้สิทธิในการดำเนินงาน

ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่งแวดล้อม

จังหวัดราชบุรี กับกรมโรงงานอุตสาหกรรม กระทรวงอุตสาหกรรม โดยได้ตกลงให้บริษัทฯ สามารถ

เข้าดำเนินการและใช้สิทธิในศูนย์แสมดำส่วนขยายได้ มีกำหนดระยะเวลาตั้งแต่วันที่ 1 ตุลาคม
2547

จนถึงวันที่ 30 กันยายน 2549

ปี 2549 เดือนกันยายน บริษัทฯ
ได้ลงนามต่ออายุสัญญาเช่าและให้ใช้สิทธิในการดำเนินงานศูนย์บริการกำจัด

กากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี กับกรม

โรงงานอุตสาหกรรม กระทรวงอุตสาหกรรม ออกไปอีก 10 ปี นับตั้งแต่วันที่ 1 ตุลาคม 2549
จนถึง

วันที่ 30 กันยายน 2559

1.2.2 ธุรกิจอสังหาริมทรัพย์

ปี 2548 เดือนเมษายน บริษัทฯ ได้เพิ่มเติมวัตถุประสงค์ของบริษัทฯ
ตามมติของที่ประชุมผู้ถือหุ้นเพื่อเปิด

โอกาสให้บริษัทฯ ดำเนินธุรกิจในด้านซื้อ ขาย และพัฒนาอสังหาริมทรัพย์ และเริ่มดำเนินธุรกิจ

อสังหาริมทรัพย์ ได้แก่ โครงการเอเซียคอมเมอร์เชียล 1 ตั้งอยู่ในเขตบางบัวทอง จังหวัดนนทบุรี

ปี 2550 บริษัทฯ ได้เปิดตัวโครงการทาวน์เฮ้าส์บ้านนวรัตน์ (รัตนาธิเบศร์-บางบัวทอง)
และโครงการบางบัวทอง

โฮมออฟฟิศ จังหวัดนนทบุรี

ปี 2552 บริษัทฯ ได้เปิดตัวโครงการคอนโดมิเนียมเดอะเพลนเนอรี่ ตั้งอยู่ในเขตคลองสาน
กรุงเทพมหานคร

1.3 โครงสร้างการถือหุ้นของกลุ่มบริษัทฯ

โครงสร้างการถือหุ้นของบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) ณ
วันที่ 31 ธันวาคม 2556 เป็นดังนี้

[]

บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)

ดำเนินธุรกิจหลักในการให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตรายให้แก่โรงงานอุตสาหกรรมทั่วประเทศ
ในระบบฝังกลบ ระบบปรับเสถียรและการทำให้เป็นของแข็ง ระบบผสมกากเชื้อเพลิง
และระบบบำบัดน้ำเสีย
รวมถึงการให้บริการจัดเก็บรวบรวมและขนส่งของเสียเพื่อนำไปบำบัดหรือกำจัด โดยบริษัทฯ
มีรายได้จากการดำเนินงานของศูนย์บริการกำจัดกากอุตสาหกรรม ได้แก่
ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่งแวดล้อม
(“ศูนย์แสมดำ”) ศูนย์บริการกำจัดกากอุตสาหกรรมมาบตาพุด (“ศูนย์มาบตาพุด”)

ในขณะเดียวกันเพื่อเป็นการเพิ่มเสถียรภาพด้านรายได้ บริษัทฯ จึงได้ลงทุนในธุรกิจเสริม ได้แก่
ธุรกิจพัฒนาอสังหาริมทรัพย์ มีรูปแบบเป็นโครงการที่พักอาศัยประเภททาวน์เฮ้าส์ อาคารพาณิชย์
และอาคารชุดพักอาศัยเพื่อขาย
และเน้นการพัฒนาโครงการในเขตกรุงเทพมหานครและปริมณฑลเป็นหลัก

นอกจากนี้ ที่ผ่านมาบริษัทฯ ยังได้ขยายธุรกิจเกี่ยวเนื่องโดยการจัดตั้งบริษัทย่อย
เพื่อเสริมสร้างศักยภาพในการแข่งขัน และสามารถให้บริการได้ครบวงจรและเต็มรูปแบบมากยิ่งขึ้น
ประกอบด้วย

บริษัท เอเซียพัฒนา แลนด์ จำกัด

จัดตั้งขึ้นมาโดยมีวัตถุประสงค์เพื่อประกอบกิจการซื้อ ขาย และพัฒนาที่ดินหรืออสังหาริมทรัพย์
โดยมีทุนจดทะเบียน 170 ล้านบาท ทุนจดทะเบียนชำระแล้ว 170 ล้านบาท
แบ่งออกเป็นหุ้นสามัญมูลค่าหุ้นละ 10 บาท บริษัทฯ ถือหุ้นคิดเป็นร้อยละ 99.99 ของทุนจดทะเบียน

บริษัท อินดัสเทรียล เวสต์เมเนจเมนท์ (เอเซีย) จำกัด

จัดตั้งขึ้นมาโดยมีวัตถุประสงค์เพื่อประกอบกิจการให้บริการบำบัดและกำจัดของเสียจากอุตสาหกรรม
โดยมีทุนจดทะเบียน 200 ล้านบาท ทุนจดทะเบียนชำระแล้ว 200 ล้านบาท
แบ่งออกเป็นหุ้นสามัญมูลค่าหุ้นละ 10 บาท บริษัทฯ ถือหุ้นคิดเป็นร้อยละ 99.99 ของทุนจดทะเบียน

2. ลักษณะการประกอบธุรกิจ

โครงสร้างรายได้ของบริษัทฯ และบริษัทย่อย ตั้งแต่ปี 2554 – 2556 มีรายละเอียดดังนี้

  หน่วย: พันบาท

+-----------------+-----+-------+-----+-----+-----+----+------+----+
| สา              | ดำ  | %     | ปี   | %   | ปี   | %  | ปี    | %  |
| ยผลิตภัณฑ์/กลุ่มธุรกิจ | เนิน | การถือ | 2   |     | 2   |    | 2554 |    |
|                 |     | หุ้นของ | 556 |     | 555 |    |      |    |
|                 | การ | บริษัทฯ |     |     |     |    | ร    |    |
|                 | โดย |       | รา  |     | รา  |    | ายได้ |    |
|                 |     |       | ยได้ |     | ยได้ |    |      |    |
+-----------------+-----+-------+-----+-----+-----+----+------+----+
| รายได้ค่าบริการ    | GE  |       | 2   | 5   | 2   | 71 | 191  | 79 |
| จากธุรกิจบำบัดและก | NCO |       | 43, | 5.9 | 19, | .4 | ,465 | .5 |
| ำจัดกากอุตสาหกรรม |     |       | 742 |     | 276 |    |      |    |
+-----------------+-----+-------+-----+-----+-----+----+------+----+
| ร               | GE  | -     | 1   | 3   | 46, | 15 | 19   | 8  |
| ายได้จากการขายใน | NCO |       | 40, | 2.2 | 663 | .2 | ,501 | .1 |
| ธุรกิจอสังหาริมทรัพย์ |     | 99.99 | 229 |     |     |    |      |    |
|                 | AP  |       |     | 1   | 25, | 8  | 3    | 1  |
|                 |     |       | 45, | 0.3 | 576 | .3 | ,437 | .4 |
|                 |     |       | 059 |     |     |    |      |    |
+-----------------+-----+-------+-----+-----+-----+----+------+----+
| รายได้อื่นๆ        | GE  | -     | 5,  | 1.3 | 9,  | 3  | 23   | 9  |
|                 | NCO |       | 727 |     | 209 | .0 | ,330 | .7 |
|                 |     | 99.99 |     | 0.3 |     |    |      |    |
|                 | AP  |       | 1,  |     | 6,  | 2  | 3    | 1  |
|                 |     | 99.99 | 088 | -   | 500 | .1 | ,075 | .3 |
|                 | I   |       |     |     |     |    |      |    |
|                 | WMA |       | 39  |     | -   | -  | 71   | -  |
+-----------------+-----+-------+-----+-----+-----+----+------+----+
| รวม             |     |       | 4   | 10  | 3   | 1  | 240  | 1  |
|                 |     |       | 35, | 0.0 | 07, | 00 | ,879 | 00 |
|                 |     |       | 884 |     | 224 | .0 |      | .0 |
+-----------------+-----+-------+-----+-----+-----+----+------+----+

หมายเหตุ GENCO หมายถึง บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)

AP หมายถึง บริษัท เอเซียพัฒนา แลนด์ จำกัด

IWMA หมายถึง บริษัท อินดัสเทรียล เวสต์เมเนจเมนท์ (เอเซีย) จำกัด

2.1 ธุรกิจการบำบัดและกำจัดของเสียจากอุตสาหกรรม

ธุรกิจหลักของบริษัทฯ
เป็นการให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บ รวบรวม และขนส่งกากของเสียเพื่อนำไปบำบัดหรือกำจัด บริษัทฯ
มีศูนย์บริการกำจัดกากอุตสาหกรรม ได้แก่ ศูนย์บริการกำจัดกากอุตสาหกรรมแสมดำ
/ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี (“ศูนย์แสมดำ”)
และศูนย์บริการกำจัดกากอุตสาหกรรมมาบตาพุด (“ศูนย์มาบตาพุด”)

2.1.1 ลักษณะการให้บริการ

(1) ห้องปฎิบัติการวิเคราะห์ (Laboratory Analysis)

บริษัทฯ
ได้ให้บริการตรวจวิเคราะห์คุณสมบัติของเสียโดยเก็บจากตัวอย่างของเสียจากโรงงานลูกค้ามาทำการตรวจวิเคราะห์ในห้องปฎิบัติการวิเคราะห์
เพื่อหาคุณสมบัติและวิธีการบำบัดและกำจัดมลพิษที่มีอยู่ทั้งที่เป็นอันตรายหรือไม่เป็นอันตรายโดยวิเคราะห์ทั้งกายภาพและเคมี
รวมทั้งควบคุมการปฎิบัติงานของหน่วยปฎิบัติการของศูนย์บำบัดและกำจัดกากของบริษัทฯ
เพื่อจัดการบำบัดและกำจัดอย่างถูกต้องไม่ส่งผลกระทบต่อสิ่งแวดล้อม
อาชีวอนามัยและความปลอดภัยของชุมชน ทั้งนี้ห้องปฎิบัติการวิเคราะห์ของบริษัทฯ
ได้ขึ้นทะเบียนกับกรมโรงงานอุตสาหกรรมอย่างถูกต้องและได้มาตรฐาน

(2) ระบบบำบัดน้ำเสีย (Wastewater Treatment System)
เป็นการบำบัดน้ำเสียหรือกากตะกอนที่เป็นของเหลวที่เกิดจากโรงงานชุบโลหะ โรงงานฟอกย้อม
และโรงงานอุตสาหกรรมอื่นๆ โดยนำเอาน้ำเสียผ่านกระบวนการบำบัดด้วยวิธีเคมี-ฟิสิกส์และชีวภาพ
จนกว่าจะได้เกณฑ์มาตรฐานตามที่กรมโรงงานอุตสาหกรรมกำหนดไว้
ส่วนกากตะกอนที่เกิดจากการบำบัดจะถูกนำไปปรับเสถียรและฝังกลบ

(3) ระบบปรับเสถียร (Stabilization System) เป็นการทำลายฤทธิ์กากของเสียที่เป็นพิษ
แล้วเปลี่ยนให้สารที่ผ่านการทำลายพิษแล้วกลายสภาพเป็นของแข็ง
วัตถุประสงค์คือทำให้เกิดการยึดเกาะทางเคมีของสารพิษที่เป็นองค์ประกอบอยู่ในกากของเสีย
เพื่อยับยั้งการแพร่กระจายไปสู่สิ่งแวดล้อม
และยังเป็นการเปลี่ยนแปลงคุณสมบัติทางฟิสิกส์ของเสียเพื่อทำให้ง่ายต่อการจัดเก็บและฝังกลบ
โดยของเสียที่ผ่านกระบวนการปรับเสถียรแล้วจะถูกนำไปฝังกลบต่อไป

(4) ระบบฝังกลบอย่างปลอดภัย (Secured Landfill System)
ใช้สำหรับฝังกลบของเสียจากอุตสาหกรรมที่ไม่เป็นอันตรายและของเสียอันตรายที่ผ่านกระบวนการปรับเสถียรและทำให้เป็นของแข็ง
ในการก่อสร้างหลุมฝังกลบบริษัทฯได้นำเทคโนโลยีที่ใช้สำหรับการฝังกลบกากของเสียอันตราย
โดยออกแบบให้เป็นหลุมฝังกลบอย่างปลอดภัยซึ่งสามารถป้องกันมิให้น้ำและกากของเสียที่อยู่ในหลุมสามารถซึมออกไปสู่ภายนอกได้
หลุมฝังกลบอย่างปลอดภัยนี้จะแตกต่างกับหลุมฝังกลบขยะมูลฝอยทั่วไป
พื้นของหลุมฝังกลบอย่างปลอดภัยจะถูกบดอัดด้วยดินเหนียวจนกระทั่งมีอัตราการซึมผ่านของน้ำเท่ากับ
1x10⁻⁷ ซม./วินาที และปูด้วยวัสดุกันซึมประเภทต่างๆ ถึงแปดชั้น 
ก่อนที่จะนำกากของเสียไปฝังกลบ และเมื่อหลุมฝังกลบเต็มพื้นที่แล้วจะทำการปิดหลุมด้วยดินอัดแน่น
ตามด้วยปูแผ่นยางหรือแผ่นพลาสติกสังเคราะห์ทับด้วยดินอีกชั้น
จากนั้นจะปลูกพืชต้นไม้คลุมหลุมเพื่อลดการชะล้างพังทลายของหน้าดิน 
นอกจากนั้นด้านบนของหลุมฝังกลบจะต้องมีท่อระบายอากาศเพื่อระบายก๊าซที่เกิดขึ้นภายในออกสู่ภายนอก
ด้านข้างของหลุมฝังกลบจะมีบ่อสังเกตการณ์การรั่วไหลออกสู่ภายนอกสองด้าน
โดยต้องทำการเก็บตัวอย่างน้ำในบ่อสังเกตการณ์ทั้งสองบ่อมาตรวจสอบปริมาณสารปนเปื้อนอย่างสม่ำเสมอ
โดยหลุมฝังกลบของบริษัทฯ ตั้งอยู่ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี
บนพื้นที่ประมาณ 500 ไร่

(5) ระบบเชื้อเพลิงผสม (Fuel Blending System)
เป็นการนำประโยชน์จากของเสียที่มีค่าความร้อนมาใช้
โดยนำไปผ่านระบบผสมกากเชื้อเพลิงเพื่อได้เชื้อเพลิงทดแทนที่สามารถนำไปใช้เป็นพลังงานทดแทนให้แก่กระบวนการผลิตที่ต้องใช้เชื้อเพลิงในการให้ความร้อนสูงโดยไม่ก่อให้เกิดอันตรายต่อสิ่งแวดล้อม

(6) ระบบการขนส่ง (Transportation) เป็นการให้บริการจัดเก็บและขนส่งกากของเสีย
บริษัทฯ ใช้ยานพาหนะที่ได้รับการออกแบบสำหรับการบรรทุกกากของเสียประเภทต่างๆ โดยเฉพาะ
ยานพาหนะทุกคันจะมีผ้าใบปิดคลุมมิดชิดตามมาตรฐานการขนส่ง
นอกจากนี้พนักงานขับรถทุกคนได้ผ่านการฝึกอบรมด้านความปลอดภัย และได้รับใบอนุญาตประเภท 4
จากกรมการขนส่งทางบก มีระบบการควบคุมการขนส่งด้วยใบกำกับการขนส่ง (Manifest)
ซึ่งได้รับความเห็นชอบจากกรมโรงงานอุตสาหกรรม และการนิคมอุตสาหกรรมแห่งประเทศไทย
มีการใช้ระบบ GPS (Global Position System)
รวมทั้งการใช้เครื่องบันทึกข้อมูลพฤติกรรมการใช้รถ (Black Box) ในการบันทึกข้อมูลต่างๆ
เกี่ยวกับการเดินรถ เช่น ความเร็ว ระยะทาง ระยะเวลาที่ใช้เดินทางของคนขับรถ
เพื่อควบคุมให้การขนส่งเป็นไปอย่างมีประสิทธิภาพและมีความปลอดภัยสูงสุดตั้งแต่ต้นทางไปจนถึงปลายทาง

ปัจจุบันบริษัทฯ มีศูนย์กำจัดกากอุตสาหกรรม 2 แห่ง คือศูนย์แสมดำ ตั้งอยู่ที่เขตบางขุนเทียน
กรุงเทพมหานคร โดยบริษัทฯ ได้เช่าและได้รับสิทธิในการดำเนินงานจากกรมโรงงานอุตสาหกรรม
กระทรวงอุตสาหกรรม ตามสัญญาเช่าและให้ใช้สิทธิศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อ

การอนุรักษ์สิ่งแวดล้อม จังหวัดราชบุรี ตั้งแต่เมื่อวันที่ 1 ตุลาคม 2539 มีระยะเวลาการเช่า 10 ปี
และได้รับการต่ออายุสัญญาเช่าให้ขยายระยะเวลาออกไปอีก 10 ปี เริ่มตั้งแต่วันที่ 1 ตุลาคม 2549
จนถึงวันที่ 30 กันยายน 2559

บริษัทฯ ได้รับใบอนุญาตประกอบกิจการโรงงานลำดับที่ 101 โรงงานปรับคุณภาพของเสียรวม
ลำดับที่ 105 การคัดแยกหรือฝังกลบวัสดุที่ไม่ใช้แล้ว และ ลำดับที่ 106
การนำของเสียกลับมาใช้ประโยชน์ใหม่โดยผ่านกรรมวิธีการผลิตทางอุตสาหกรรม
การดำเนินงานของศูนย์แสมดำจะอยู่ภายใต้การกำกับดูแลของกรมโรงงานอุตสาหกรรม โดยมี

คณะที่ปรึกษาตรวจสอบผลการดำเนินงาน ซึ่งในปัจจุบันคือศูนย์วิศวกรรมพลังงานและสิ่งแวดล้อม
(บางเขน) มหาวิทยาลัยเกษตรศาสตร์ ทำหน้าที่ควบคุมคุณภาพ และการจัดการของเสียอุตสาหกรรม
เพื่อให้การดำเนินงานเป็นไปอย่างมีประสิทธิภาพ
โดยคณะที่ปรึกษาตรวจสอบผลการดำเนินงานจะจัดทำรายงานผลการตรวจสอบส่งให้แก่บริษัทฯ
และกรมโรงงานอุตสาหกรรมเป็นประจำทุกเดือน

ศูนย์มาบตาพุดตั้งอยู่ในนิคมอุตสาหกรรมมาบตาพุด จังหวัดระยอง บนที่ดินแปลง R26 และ

R27 มีเนื้อที่ประมาณ 62.5 ไร่ ได้รับใบอนุญาตประกอบกิจการโรงงานลำดับที่ 101
โรงงานปรับคุณภาพของเสียรวม และส่วนขยายบนที่ดินแปลง S8-S10 มีเนื้อที่ประมาณ 29 ไร่ 1
งาน 82 ตารางวา ได้รับใบอนุญาตประกอบกิจการโรงงานลำดับที่ 105
ฝังกลบกากของเสียอุตสาหกรรม

2.1.2 ลักษณะตลาดและการแข่งขันของธุรกิจการบำบัดและกำจัดของเสียจากอุตสาหกรรม

สำหรับธุรกิจการบำบัดและกำจัดของเสียจากอุตสาหกรรม ได้ถูกกำหนดตามประกาศกระทรวง

วิทยาศาสตร์ เทคโนโลยีและสิ่งแวดล้อม
เรื่องประเภทและขนาดของโครงการหรือกิจการของส่วนราชการ รัฐวิสาหกิจ หรือเอกชน
ที่ต้องจัดทำรายงานการวิเคราะห์ผลกระทบสิ่งแวดล้อม ฉบับที่ 3 (พ.ศ.2539) ลงวันที่ 22
มกราคม 2539
กำหนดให้โรงงานปรับคุณภาพของเสียรวมหรือวัสดุที่ไม่ใช้แล้วตามกฎหมายว่าด้วยโรงงานต้องจัดทำรายงานการวิเคราะห์ผลกระทบสิ่งแวดล้อม
ในขั้นตอนขออนุญาตจัดตั้งโรงงานเพื่อนำเสนอขอความเห็นชอบต่อสำนักงานนโยบายและแผนทรัพยากรธรรมชาติและสิ่งแวดล้อม
โดยประเภทโรงงานที่สามารถให้บริการกำจัดของเสียทั้งที่เป็นอันตรายและไม่เป็นอันตรายปัจจุบันมี
3 ประเภท ได้แก่ โรงงานลำดับที่ 101 โรงงานปรับสภาพของเสียรวม โรงงานลำดับที่ 105
โรงงานคัดแยกและ/หรือฝังกลบของเสีย และโรงงานลำดับที่ 106
โรงงานนำของเสียมาใช้ประโยชน์ใหม่ (Recycle)
และทำให้ผู้ประกอบกิจการบำบัดและกำจัดกากอุตสาหกรรมที่ได้รับใบอนุญาตอย่างถูกต้อง
สามารถแยกออกเป็นกลุ่มหลักๆ ได้ดังนี้

กลุ่มกำจัดกากโดยการฝังกลบ โดยนำกากของเสียไปปรับเสถียร ทำให้เป็นของแข็งและนำไป

ฝังกลบตามวิธีที่ถูกต้องตามหลักวิชาการที่ได้กำหนดในรายงานการวิเคราะห์ผลกระทบสิ่งแวดล้อม

กลุ่มกำจัดกากโดยการเผาในเตาอุณหภูมิสูง
บริษัทที่ได้รับอนุญาตประกอบกิจการในกลุ่มนี้ส่วนใหญ่เป็นกลุ่มโรงงานปูนซีเมนต์
อย่างไรก็ดีปัจจุบันโรงงานปูนซีเมนต์ถูกกำหนดให้สามารถรับกากไปเผาเพื่อใช้เป็นวัตถุดิบทดแทน
หรือเชื้อเพลิงทดแทนเท่านั้น ทำให้การแข่งขันในกลุ่มดังกล่าวลดน้อยลง

กลุ่มที่นำของเสียมาใช้ประโยชน์ใหม่
ปัจจุบันมีผู้ประกอบกิจการที่ได้รับใบอนุญาตเพื่อนำของเสียมาใช้ประโยชน์ใหม่เป็นจำนวนมาก

เพื่อให้บริษัทฯ สามารถแข่งขันในตลาดการกำจัดกากอุตสาหกรรมได้ บริษัทฯ
จึงมีการพัฒนาเปลี่ยนแปลงนโยบายในหลายๆ ด้าน เพื่อให้สอดคลองกับสถานการณ์
และให้สามารถแข่งขันกับบริษัทคู่แข่งได้อย่าง

มีประสิทธิภาพ โดยนโยบายด้านการตลาดที่สำคัญๆ มีรายละเอียดดังนี้

(1) นโยบายทางการตลาด

1) การพัฒนาตลาด

บริษัทฯยังคงให้ความสำคัญต่อการพัฒนาผลิตภัณฑ์ใหม่
โดยเน้นด้านการเสาะแสวงหาเทคโนโลยีใหม่เพื่อนำมาใช้กับธุรกิจ
การให้ความสำคัญต่อหน่วยงานเน้นวิจัยและพัฒนา (R&D)

2) การมุ่งเน้นตลาด

บริษัทฯยังคงไว้ซึ่งหลักวิธีการที่ถูกต้องของการให้บริการที่ได้มาตรฐาน
ยังคงรักษาคุณภาพและภาพลักษณ์ที่ดี สร้างความเชื่อมั่นให้ลูกค้า
และธำรงรักษาความสัมพันธ์ที่ดีกับลูกค้าปัจจุบัน
ในขณะเดียวกันบริษัทฯยังต้องสร้างฐานลูกค้าใหม่เพิ่มขึ้น
ซึ่งบริษัทฯเชื่อมั่นว่าด้วยมาตรฐานและคุณภาพของการให้บริการที่บริษัทฯได้รับการยอมรับจากภาครัฐและเอกชนในวงการ
จะเป็นสิ่งกระตุ้นให้เกิดลูกค้ารายใหม่ ที่ต้องการปฎิบัติตามกฎระเบียบและรักษ์สิ่งแวดล้อม

3) รักษามาตรฐาน

บริษัทฯให้ความสำคัญต่อการรักษามาตรฐานการบำบัดและกำจัดอย่างถูกต้องตามหลักวิชาการอย่างเคร่งครัด
ภายใต้ระบบคุณภาพมาตรฐานสากล ISO 9001, ISO 14001 และ มอก.& OHSAS 18001
ที่จะใช้สร้างความพึงพอใจสูงสุดแก่ลูกค้า

(2) ภาวะอุตสาหกรรมและแนวโน้มปี 2557

  การเติบโตของภาคอุตสาหกรรมของประเทศไทยในปี 2556 ลดลงจากปี 2555 ไม่ว่าจะเป็น

กำลังการผลิตลดลงโดยอ้างอิงข้อมูลปริมาณกากของเสียจากอุตสาหกรรมที่ขออนุญาตกรมโรงงานอุตสาหกรรมไปกำจัดในระบบ
และจำนวนลดลงของผู้ที่ได้รับการส่งเสริมการลงทุนจากสำนักงานคณะกรรมการส่งเสริมการลงทุน
(The Board of Investment of Thailand: BOI) ดูตารางที่ 1
จำนวนโครงการที่ได้รับการอนุมัติส่งเสริมการลงทุนของ

ปี 2556 ลดลงจากปี 2555 ร้อยละ 11
เป็นการบ่งบอกให้เห็นถึงแนวโน้มทางภาคอุตสาหกรรมของปี 2556 ไม่เติบโต

ดังที่ได้คาดไว้ เพื่อสนับสนุนการวิเคราะห์โดยอาศัยข้อมูลจากกรมโรงงานอุตสาหกรรม ตารางที่ 2
แสดงให้เห็นจำนวนโรงงานแจ้งขออนุญาตขนย้ายกากของเสียไปกำจัด
โดยแยกประเภทของเสียอุตสาหกรรมเป็นสองประเภท คือ

ของเสียอันตรายและของเสียไม่อันตราย จะเห็นได้ว่าในปี 2556
นั้นจำนวนโรงงานที่ให้ความร่วมมือแจ้งขออนุญาต

ขนย้ายกากของเสียไปกำจัดเพิ่มขึ้นประมาณร้อยละ 6

ตารางที่ 1 จำนวนโครงการที่ได้รับการส่งเสริมการลงทุน

หน่วย: พันล้านบาท

  ------------------------ --------------- --------------- ---------------
                           ปี 2554          ปี 2555          ปี 2556

  จำนวนโครงการ (ราย)       1,649           2,260           2,016

  ยอดมูลค่าลงทุนโดยรวม        447.3           983.6           1,207.3

  ยอดทุนจดทะเบียนโดยรวม      73.6            102.8           136.5
  ------------------------ --------------- --------------- ---------------

ที่มา: สำนักงานคณะกรรมการส่งเสริมการลงทุน

ตารางที่ 2 จำนวนโรงงานแจ้งขออนุญาตขนย้ายกากของเสียไปกำจัด

หน่วย: โรงงาน

  ------------------------ --------------- --------------- ---------------
                           ปี 2554          ปี 2555          ปี 2556

  ของเสียอันตราย             6,203           6,526           6,840

  ของเสียไม่อันตราย           6,953           7,513           7,989

  รวม                      13,156          14,039          14,829
  ------------------------ --------------- --------------- ---------------

ที่มา: กรมโรงงานอุตสาหกรรม

แต่ถ้าดูข้อมูลของปริมาณกากของเสียจากอุตสาหกรรมที่แจ้งขออนุญาตนำไปกำจัดในระบบอย่างถูกต้อง
(ตารางที่ 3) นั้น ปริมาณของเสียในปี 2556 ลดลงจากปี 2555 ถึงร้อยละ 32
โดยเฉพาะอย่างยิ่งของเสียไม่อันตรายลดลงร้อยละ 33

ตารางที่ 3 ปริมาณกากของเสียจากอุตสาหกรรมที่แจ้งขออนุญาตนำไปกำจัดในระบบถูกต้อง

หน่วย: ล้านตัน

  ------------------------ --------------- --------------- ---------------
                           ปี 2554          ปี 2555          ปี 2556

  ของเสียอันตราย             3.1             2.9             2.6

  ของเสียไม่อันตราย           28.8            43.4            29.0

  รวม                      31.9            46.3            31.6
  ------------------------ --------------- --------------- ---------------

ที่มา: กรมโรงงานอุตสาหกรรม

สรุปภาวะธุรกิจบำบัดกากอุตสาหกรรมอันตรายในปี 2556
ที่มีการแจ้งขออนุญาตไปกำจัดในระบบที่ถูกต้องลดลงประมาณร้อยละ10
ซึ่งแนวโน้มของการลดลงของปริมาณของเสียอัตรายสำหรับปี 2557
มีสูงอันสืบเนื่องจากปัญหาภายในประเทศ (ทางเศรษฐกิจและการเมือง)
เพื่อสนับสนุนข้อสมมติฐานและการวิเคราะห์สถานการณ์เศรษฐกิจไทยปี 2557
จากรายงานศูนย์วิจัยกสิกรไทย (วันที่ 31 มกราคม 2557) กล่าวในบทวิเคราะห์

ทางเศรษฐกิจว่าภาวะการหดตัวลงอย่างพร้อมเพรียงของเครื่องชี้การบริโภค การลงทุนภาคเอกชน
การผลิตภาค

อุตสาหกรรม และการส่งออกของไทยในช่วงไตรมาสสุดท้ายของปี 2556
ท่ามกลางบรรยากาศทางการเมืองที่ทยอยเพิ่มแรงกดดันมากขึ้นในช่วง 2 เดือนสุดท้ายของปี
จึงคาดว่าเศรษฐกิจไทยในช่วงไตรมาส 4/2556 อาจทรงตัว
หรือมีอัตราการขยายตัวของจีดีพีประมาณร้อยละ 0.0 (YoY) เมื่อเทียบกับช่วงเดียวกันของปีก่อน
ขณะที่ภาพรวม

ทั้งปี 2556 อาจขยายตัวที่ร้อยละ 2.7 ชะลอลงจากปี 2555 ที่ขยายตัวร้อยละ 6.5

สำหรับการดำเนินธุรกิจบำบัดกากอุตสาหกรรมอันตรายของบริษัทฯ
นั้นยังคงมุ่งรักษาฐานลูกค้าปัจจุบันและพยายามเข้าไปแย่งส่วนครองตลาดที่มีอยู่จากคู่แข่งขัน
ซึ่งในปริมาณกากของเสียอันตรายที่แจ้งขออนุญาตไปกำจัดในระบบถูกต้องนั้น
บริษัทฯมีส่วนครองตลาดเพียงร้อยละสอง ถึงแม้ว่าปริมาณของเสียอันตรายจะลดลงก็ตาม
แต่ตลาดที่มีอยู่ยังคงเป็นตลาดขนาดใหญ่ซึ่งบริษัทฯ จะต้องเข้าไปแย่งส่วนแบ่งตลาด บริษัทฯ
ยังมีความหวังที่จะได้เห็นกรมโรงงานอุตสาหกรรมที่กำกับดูแลโดยตรงได้เพิ่มความเข้มข้นทางด้านกฎหมายบังคับใช้อย่างเคร่งครัดในการบำบัดกากของเสียอันตรายอย่างถูกวิธีและได้รับมาตรฐาน
มีวิธีการควบคุมดังเช่นที่กรมโรงงานอุตสาหกรรมได้ใช้ควบคุมกำกับบริษัทฯ ตลอดเวลา
การแข่งขันทางด้านราคาจะลดน้อยลง
บรรดาผู้ให้บริการที่ใช้วิธีการลดคุณภาพการบำบัดเพื่อลดต้นทุนนั้นก็จะลดลง

2.1.3 การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

1.1 การผลิต/กำลังการผลิตรวม

ในปี 2556 ศูนย์ให้บริการกำจัดกากอุตสาหกรรมของบริษัทฯ มีกำลังการผลิตและปริมาณการผลิตดังนี้

+-----------------------+-----------+----------+----------+-----------+
| วิธีการจัดการของเสีย      | ศูนย์แส     |          | ศูน       |           |
|                       | มดำ/ราชบุรี |          | ย์มาบตาพุด |           |
+-----------------------+-----------+----------+----------+-----------+
|                       | ก         | ปริม      | กำ       | ปร        |
|                       | ำลังการผลิต | าณการผลิต | ลังการผลิต | ิมาณการผลิต |
|                       |           |          |          |           |
|                       | (ตัน/ปี)    | (ตัน/ปี)   | (ตัน/ปี)   | (ตัน/ปี)    |
+-----------------------+-----------+----------+----------+-----------+
| 1. การฝังกลบโดยตรง     | 45,000    | 2,479    | -        | -         |
+-----------------------+-----------+----------+----------+-----------+
| 2.                    |           | 14,457   | -        | -         |
| ก                     |           |          |          |           |
| ารปรับเสถียรและการฝังกลบ |           |          |          |           |
+-----------------------+-----------+----------+----------+-----------+
| 3.                    | -         | -        | 47,520   | 9,819     |
| การผสม                |           |          |          |           |
| กากเชื้อเพลิงและการเผาใน |           |          |          |           |
|                       |           |          |          |           |
| เตาอุณหภูมิสูง            |           |          |          |           |
+-----------------------+-----------+----------+----------+-----------+
| 4. การบำบัดน้ำเสียชุบโลหะ | 63,000    | 27,433   | -        | -         |
+-----------------------+-----------+----------+----------+-----------+
| 5. การบำบัดน้ำเสียฟอกย้อม | 60,000    | 4,460    | -        | -         |
+-----------------------+-----------+----------+----------+-----------+

หมายเหตุ กำลังการผลิตคิดวันทำงานเท่ากับ 300 วันต่อปีทำงานวันละ 8 ชั่วโมง

1.2 วัตถุดิบ

วัตถุดิบที่ใช้ในการบำบัดกากของเสียจะมีความหลากหลายขึ้นอยู่กับประเภทของกากของเสียที่ต้องทำการบำบัด
โดยการบำบัดแต่ละครั้งจะต้องมีการตรวจสอบและกำหนดสูตรในการบำบัดจากฝ่ายปฏิบัติการห้องทดลองก่อน
วัตถุดิบที่ใช้ในการบำบัดกากของเสียแต่ละประเภทสรุปได้ดังนี้

(ก) การบำบัดน้ำเสียชุบโลหะ วัตถุดิบหลักที่ใช้ในการบำบัดกากของเสียกลุ่มนี้ คือ ปูน

ขาว โดยมีการเติมสารเคมีอื่นๆ เพิ่มเติมตามชนิดของสารปนเปื้อนที่มีอยู่ในน้ำเสีย

สารเคมีเหล่านี้ได้แก่ กรดซัลฟูริก (H₂SO₄) โซเดียมไฮโปคลอไรด์ (NaOCl) เฟอร์

รัสซัลเฟต (Fe₂SO₄) และในบางกรณีจะมีการใช้โซเดียมซัลไฟด์ (Na₂S)

(ข) การบำบัดน้ำเสียฟอกย้อม วัตถุดิบหลักที่ใช้ในการบำบัด คือ สารส้มร่วมกับปูนขาว

โดยบางกรณีจะมีการใช้เฟอร์ริคคลอไรด์ (FeCl₃) และสารโพลีเมอร์ (Polymer) ช่วย

เร่งการตกตะกอนร่วมในการบำบัด

(ค) การปรับเสถียรและทำให้เป็นก้อนแข็ง จะใช้ปอร์ตแลนด์ซีเมนต์เป็นวัตถุดิบหลักโดย

มีการเติมสารเคมีอื่นๆ ตามลักษณะของของเสียโดยสารเคมีรองที่ใช้ได้แก่ ปูนขาว

โซเดียมซัลไฟด์ (Na₂S) โซเดียมไฮโปคลอไรด์ (NaOCL) เฟอร์รัสซัลเฟต (Fe₂SO₄)

ไฮโดรเจนเปอร์ออกไซด์ (H₂O₂)

(2) ผลกระทบต่อสิ่งแวดล้อม

ภายใต้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535
ซึ่งกำหนดให้ผู้ประกอบการกำจัดกากอุตสาหกรรมต้องจัดทำรายงานการวิเคราะห์ผลกระทบสิ่งแวดล้อมเสนอต่อสำนักงานนโยบายและแผนสิ่งแวดล้อมนั้น
บริษัทฯ ได้ว่าจ้างให้บริษัทที่เป็นหน่วยงานกลาง (Third Party)
เป็นผู้ดำเนินการติดตามตรวจสอบคุณภาพสิ่งแวดล้อมเป็นประจำทุกปี
จากรายงานผลการตรวจวัดคุณภาพสิ่งแวดล้อมประจำปี 2554
ตามรายงานผลการปฏิบัติตามมาตรการลดผลกระทบสิ่งแวดล้อมและมาตรการการติดตามตรวจสอบผลการตรวจวัดคุณภาพอากาศและเสียง
ผลการตรวจวัดคุณภาพน้ำชะล้างและคุณภาพน้ำผิวดิน
ปรากฏว่าผลการตรวจติดตามคุณภาพสิ่งแวดล้อมอยู่ในเกณฑ์มาตรฐาน

นอกจากนี้บริษัทฯ ยังได้ให้ความสำคัญต่อการดำเนินการในทุกขั้นตอน และเพื่อให้การปฏิบัติ

งานของบริษัทฯ ไม่ก่อให้เกิดผลกระทบต่อสุขภาพของประชาชนและสิ่งแวดล้อม
เป็นไปภายใต้ระบบมาตรฐานการจัดการด้านสิ่งแวดล้อม
มาตรฐานการจัดการด้านความปลอดภัยอาชีวอนามัยและสิ่งแวดล้อม
และมาตรฐานด้านระบบการบริหารคุณภาพ

2.2 ธุรกิจอสังหาริมทรัพย์

ธุรกิจอสังหาริมทรัพย์เป็นธุรกิจที่แตกสายธุรกิจออกไปจากธุรกิจหลักเพื่อเสริมสร้างฐานรายได้ของบริษัทฯ
ให้สูงยิ่งขึ้นและเพิ่มเสถียรภาพให้แก่องค์กร ประกอบด้วยโครงการที่พักอาศัยประเภทอาคารพาณิชย์
ทาวน์เฮ้าส์ และอาคารชุดพักอาศัย
โดยเน้นการพัฒนาโครงการในเขตกรุงเทพมหานครและปริมณฑลเป็นหลัก

2.2.1 ลักษณะโครงการ

(1) อาคารพาณิชย์ มุ่งเน้นกลุ่มลูกค้าเป้าหมายที่มีรายได้ระดับปานกลาง
ผู้ที่ต้องการที่อยู่อาศัยบนทำเลค้าขายในเขตชานเมือง สำหรับโครงการที่บริษัทฯ ดำเนินการแล้ว
ได้แก่ โครงการเอเซียคอมเมอร์เชียล 1 ตั้งอยู่ในเขตบางบัวทอง จังหวัดนนทบุรี บนเนื้อที่ 798
ตารางวา จำนวน 39 ยูนิต ปัจจุบันก่อสร้างแล้วเสร็จทั้งโครงการ
ลูกค้าได้ทำการจองซื้อและโอนแก่ลูกค้าแล้วกว่าร้อยละ 72 ของยูนิตทั้งหมด
โครงการบางบัวทองโฮมออฟฟิศ ตั้งอยู่ในเขตบางบัวทอง จังหวัดนนทบุรี บนเนื้อที่ 688 ตารางวา
จำนวน 25 ยูนิต ปัจจุบันก่อสร้างแล้วเสร็จทั้งโครงการ
ลูกค้าได้ทำการจองซื้อและโอนแก่ลูกค้าแล้วกว่าร้อยละ 92 ของยูนิตทั้งหมด

(2) ทาวน์เฮ้าส์ มุ่งเน้นกลุ่มลูกค้าเป้าหมายที่มีรายได้ระดับปานกลาง
เป็นผู้ที่ต้องการที่อยู่อาศัยบนพื้นที่ใช้สอยพอเพียง และตั้งอยู่ในเขตชานเมือง
สำหรับโครงการที่บริษัทฯ ดำเนินการแล้ว ได้แก่ โครงการบ้านนวรัตน์ (รัตนาธิเบศร์-บางบัวทอง)
จังหวัดนนทบุรี บนเนื้อที่ 7 ไร่ 3 งาน 97 ตารางวา ตัวโครงการแบ่งออกเป็นทาวน์เฮ้าส์จำนวน
100 ยูนิต ปัจจุบันก่อสร้างแล้วเสร็จ ลูกค้าได้ทำการจองซื้อและโอนให้แก่ลูกค้าแล้วกว่าร้อยละ 92
ต่อมาในปี 2553 ได้มีการขยายเฟสเพิ่มเติมในส่วนของอาคารพาณิชย์อีกจำนวน 10 ยูนิต
ซึ่งปัจจุบันก่อสร้างแล้วเสร็จทั้งโครงการโอนแก่ลูกค้าทั้งหมดแล้ว

(3) อาคารชุดพักอาศัย (คอนโดมิเนียม) มุ่งเน้นกลุ่มลูกค้าเป้าหมายที่มีรายได้ระดับกลางถึงสูง
ที่ต้องการที่พักอาศัยแบบทันสมัย เนื้อที่จำกัดแต่สามารถตอบสนองการใช้สอยได้อย่างคุ้มค่า
เดินทางไปมาได้อย่างสะดวก สำหรับโครงการอาคารชุดที่ดำเนินการแล้ว ได้แก่
โครงการเดอะเพลนเนอรี่ (The Plenary) ตั้งอยู่ในเขตคลองสาน กรุงเทพมหานคร บนเนื้อที่
627 ตารางวา จำนวน 170 ยูนิต ปัจจุบันก่อสร้างแล้วเสร็จทั้งโครงการ
ลูกค้าได้ทำการจองซื้อและโอนแก่ลูกค้าแล้วกว่าร้อยละ 37 ของยูนิตทั้งหมด
และโครงการที่เป็นกรรมสิทธิ์ของบริษัทฯ บางส่วน ได้แก่ โครงการเมืองทองบางนา
ตั้งอยู่ในเขตบางพลี จังหวัดสมุทรปราการ จำนวน 205 ยูนิต
ลูกค้าได้ทำการจองซื้อและเช่าอยู่แล้วกว่าร้อยละ 15 ของยูนิตทั้งหมด

2.2.2 การตลาดและการแข่งขันของธุรกิจอสังหาริมทรัพย์

(1) นโยบายทางการตลาด

1) เลือกทำเลที่ตั้งโครงการตามตลาดกลุ่มเป้าหมาย โดยให้ความสำคัญด้านความ

สะดวกสบายของการคมนาคม

2) เน้นการดำเนินงานที่ได้มาตรฐาน วัสดุมีคุณภาพ และมีการตรวจสอบความเรียบร้อยในทุก

ขั้นตอนก่อนการส่งมอบให้กับลูกค้า

3) ใช้รายการส่งเสริมการขาย และสื่อประชาสัมพันธ์ เพื่อกระตุ้นยอดขาย

(2) ภาวะอุตสาหกรรมและแนวโน้มปี 2557

ภาพรวมตลาดที่อยู่อาศัยในเขตกรุงเทพมหานครและปริมณฑลทั้งอุปทานและอุปสงค์ในช่วง

3 ไตรมาสของปี 2556 มีการขยายตัวได้ดี อย่างไรก็ตามในไตรมาสสุดท้ายของปี 2556
จากการที่อุปทานเข้ามาสู่ตลาดอย่างต่อเนื่อง โดยเฉพาะอาคารชุดที่ได้มีการเปิดตัวเป็นจำนวนมาก
ทำให้ในบางทำเลมีการแข่งขันสูง อัตราการขายเริ่มชะลอตัวลง
นอกจากนี้ยังมีปัจจัยที่ส่งผลกระทบต่อตลาดโดยรวมหลายประการ เช่น ปัญหาการชุมนุมทางการเมือง
การชะลอตัวของภาวะเศรษฐกิจ และปัญหาหนี้สินภาคครัวเรือนที่เพิ่มขึ้น
ได้ส่งผลต่อกำลังซื้อที่อยู่อาศัยและการชำระหนี้ที่อยู่อาศัยของประชาชน

หากพิจารณาจากตัวเลขของที่อยู่อาศัยสร้างเสร็จจดทะเบียนใหม่ของศูนย์ข้อมูลอสังหาริมทรัพย์

ในช่วง 9 เดือนแรกของปี 2556 (มกราคมถึงกันยายน) พบว่ามีจำนวน 89,100 หน่วย
เพิ่มขึ้นเล็กน้อยจากช่วงเดียวกันของปีก่อนที่มีจำนวน 87,432 หน่วย
โดยอาคารชุดมีสัดส่วนมากที่สุดด้วยยอดจดทะเบียนในช่วง 3 ไตรมาสแรกเท่ากับ 46,700 ยูนิต
คิดเป็นร้อยละ 52 ของหน่วยที่อยู่อาศัยสร้างเสร็จจดทะเบียนใหม่ทั้งหมด
ในขณะที่บ้านเดี่ยวมียอดจดทะเบียนอยู่ที่ 22,500 ยูนิต คิดเป็นร้อยละ 25  ทาวน์เฮาส์ 11,400
ยูนิต คิดเป็นร้อยละ 13  อาคารพาณิชย์ 7,400 ยูนิต คิดเป็นร้อยละ 8 และบ้านแฝดประมาณ
1,100 ยูนิต คิดเป็นร้อยละ 1

ดังมีรายละเอียดข้อมูลที่อยู่อาศัยสร้างเสร็จจดทะเบียนใหม่ในเขตกรุงเทพฯและปริมณฑล
แสดงจำนวนหน่วยแยกตามประเภทที่อยู่อาศัยในช่วงมกราคม-กันยายน ปี 2555 และ 2556 ดังนี้

+----------------------+----------------------+-----------------------+
| จำแนกประเภท          | ปี 2555               | ปี 2556                |
|                      |                      |                       |
|                      | (มกราคม-กันยายน)      | (มกราคม-กันยายน)       |
+----------------------+----------------------+-----------------------+
| บ้านเดี่ยว              | 24,263               | 22,500                |
+----------------------+----------------------+-----------------------+
| บ้านแฝด               | 967                  | 1,100                 |
+----------------------+----------------------+-----------------------+
| ทาวน์เฮาส์             | 7,346                | 11,400                |
+----------------------+----------------------+-----------------------+
| อาคารพาณิชย์           | 3,040                | 7,400                 |
+----------------------+----------------------+-----------------------+
| อาคารชุด              | 51,816               | 46,700                |
+----------------------+----------------------+-----------------------+
| รวมทั้งหมด             | 87,432               | 89,100                |
+----------------------+----------------------+-----------------------+

ที่มา: ศูนย์ข้อมูลอสังหาริมทรัพย์

สำหรับการโอนกรรมสิทธิ์ที่อยู่อาศัยในช่วง 3 ไตรมาสแรกที่ผ่านมา
พบว่ามีหน่วยโอนกรรมสิทธิ์ที่อยู่อาศัยรวมกันประมาณ 123,700 ยูนิต มูลค่ารวม 296,900 ล้านบาท
เพิ่มขึ้นร้อยละ 9 เมื่อเทียบกับช่วงเวลาเดียวกันของปีที่ผ่านมา ซึ่งมีจำนวนรวมประมาณ 114,006
ยูนิต โดยมีอาคารชุดครองสัดส่วนที่อยู่อาศัยที่มียอดโอนมากที่สุด จำนวน 49,700 ยูนิต (มูลค่า
106,000 ล้านบาท) หรือคิดเป็นสัดส่วนร้อยละ 40
ของหน่วยการโอนกรรมสิทธิ์ที่อยู่อาศัยทุกประเภทรวมกัน รองลงมาเป็นทาวน์เฮาส์ 37,600 ยูนิต
คิดเป็นร้อยละ 31 บ้านเดี่ยว 22,700 ยูนิต คิดเป็นร้อยละ 18 อาคารพาณิชย์ 10,000 ยูนิต
คิดเป็นร้อยละ 8 และที่เหลือเป็นบ้านแฝดประมาณ 3,700 ยูนิต คิดเป็นร้อยละ 3

รายละเอียดการโอนกรรมสิทธิ์ที่อยู่อาศัย แสดงจำนวนหน่วยในเขตกรุงเทพฯและปริมณฑล
ช่วงมกราคม-กันยายน ปี 2555 และ 2556 มีดังนี้

+----------------------+----------------------+-----------------------+
| จำแนกประเภท          | ปี 2555               | ปี 2556                |
|                      |                      |                       |
|                      | (มกราคม-กันยายน)      | (มกราคม-กันยายน)       |
+----------------------+----------------------+-----------------------+
| บ้านเดี่ยว              | 20,065               | 22,700                |
+----------------------+----------------------+-----------------------+
| บ้านแฝด               | 3,213                | 3,700                 |
+----------------------+----------------------+-----------------------+
| ทาวน์เฮาส์             | 33,490               | 37,600                |
+----------------------+----------------------+-----------------------+
| อาคารพาณิชย์           | 9,972                | 10,000                |
+----------------------+----------------------+-----------------------+
| อาคารชุด              | 47,266               | 49,700                |
+----------------------+----------------------+-----------------------+
| รวมทั้งหมด             | 114,006              | 123,700               |
+----------------------+----------------------+-----------------------+

ที่มา: ศูนย์ข้อมูลอสังหาริมทรัพย์

สำหรับแนวโน้มธุรกิจอสังหาริมทรัพย์ในปี 2557
คาดว่าผู้ประกอบการที่อยู่อาศัยในกรุงเทพฯและปริมณฑลจะมีการปรับแผนการลงทุนลดลงจากเดิม
เพื่อให้สอดคล้องกับสถานการณ์ตลาดมากขึ้น
เนื่องจากในปีที่ผ่านมาผู้ประกอบการทั้งรายเล็กและรายใหญ่ต่างมีการเปิดโครงการออกสู่ตลาดจำนวนมาก
ประกอบกับปัจจัยลบในด้านราคาที่ดินที่ปรับตัวสูงขึ้นอย่างรวดเร็ว ปัญหาทางการเมือง
การชะลอตัวของภาวะเศรษฐกิจ และปัญหาหนี้สินภาคครัวเรือนที่เพิ่มขึ้น
ซึ่งล้วนจะส่งผลต่อตลาดที่อยู่อาศัย
แต่อย่างไรก็ดีในท่ามกลางปัจจัยลบก็ยังมีปัจจัยสนับสนุนคืออัตราดอกเบี้ยที่มียังคงอยู่ในระดับต่ำ
และการเคลื่อนเข้าใกล้กำหนดการเปิดประชาคมเศรษฐกิจอาเซียนอย่างเป็นทางการในปี 2558
ทำให้ธุรกิจอสังหาริมทรัพย์จะสามารถเติบโตได้ดียิ่งขึ้น ดังนั้น บริษัทฯ
จึงจำเป็นอย่างยิ่งที่จะต้องติดตามสถานการณ์อย่างใกล้ชิด เพื่อปรับทิศทางการลงทุน
และการพัฒนาที่อยู่อาศัยให้สอดคล้องกับปัจจัยต่างๆ เหล่านี้ด้วย

2.2.3 การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

1.1 การผลิต/นโยบายการผลิต

บริษัทฯ มีนโยบายพัฒนาโครงการอสังหาริมทรัพย์เพื่อรองรับความต้องการของผู้บริโภค

ในปี 2557 หลายโครงการ
โดยเน้นการนำเสนอผลิตภัณฑ์ที่เหมาะสมตามความต้องการของกลุ่มเป้าหมาย
มีราคาขายที่เหมาะสมและเป็นธรรม
มีการควบคุมคุณภาพของผู้รับเหมาให้มีการก่อสร้างที่มีคุณภาพได้มาตรฐานตามที่กำหนด
มีฝ่ายจัดการคอยควบคุมดูแล ประสานงาน และรับผิดชอบตรวจตรางานของผู้รับเหมาอย่างสม่ำเสมอ

1.2 วัตถุดิบ

ในการจัดหาที่ดิน หรือจัดซื้อโครงการมาพัฒนาต่อนั้น บริษัทฯ จะคัดเลือกจากสภาพแวดล้อม
ให้มีการเดินทางไปมาได้อย่างสะดวก อยู่ใกล้กับสถานที่สำคัญ เช่น โรงพยาบาล สถานที่ราชการ
ธนาคาร และตลาดการค้า เป็นต้น โดยมีบางโครงการ ได้แก่โครงการเดอะเพลนารี่
ซึ่งตั้งอยู่ในเขตคลองสาน มีทำเลใกล้กับรถไฟฟ้าส่วนขยาย
ซึ่งจะมีความสะดวกเป็นอย่างยิ่งสำหรับผู้ที่ทำงานอยู่ในเขตเมือง

(2) ผลกระทบต่อสิ่งแวดล้อม

ในการก่อสร้างที่อยู่อาศัยและการก่อสร้างสาธารณูปโภคต่างๆ
ของโครงการอาจมีผลกระทบต่อสภาพสิ่งแวดล้อม ที่สำคัญ ได้แก่
ระบบระบายน้ำของโครงการที่ระบายน้ำเสียจากครัวเรือน เข้าสู่แหล่งน้ำสาธารณะ ฝุ่นละออง
หรือแม้แต่เสียงดังที่ก่อให้เกิดความรำคาญสาเหตุจากการก่อสร้าง
ซึ่งหากดูแลไม่ดีพอก็อาจมีผลกระทบต่อสิ่งแวดล้อมและชุมชนได้ บริษัทฯ
จึงให้ความสำคัญกับปัญหาต่างๆ
ที่อาจจะเกิดขึ้นเหล่านี้โดยเข้าทำการตรวจสอบพื้นที่โครงการในระยะก่อสร้างอย่างสม่ำเสมอ
มีการจัดทำระบบรองรับน้ำเสียที่ถูกต้องมีสภาพพร้อมใช้งาน ดังนั้นบริษัทฯ
จึงไม่มีปัญหาเกี่ยวกับสิ่งแวดล้อมจากการก่อสร้างแต่อย่างใด

3. ปัจจัยความเสี่ยง ( Risk Factors)

3.1 ปัจจัยเสี่ยงด้านเทคนิคและการดำเนินงานในธุรกิจบำบัดและกำจัดของเสียจากอุตสาหกรรม

3.1.1 ความเสี่ยงจากการดำเนินงาน

เนื่องจากการดำเนินธุรกิจการให้บริการกำจัดกากของเสียจากอุตสาหกรรม
ผู้ให้บริการต้องเป็นผู้รับผิดชอบต่อความเสียหายที่เกิดขึ้นเริ่มตั้งแต่กระบวนการรับกากของเสียจากโรงงานของลูกค้าซึ่งเป็นแหล่งกำเนิดกากของเสียไปจนถึงการกำจัดในขั้นตอนสุดท้าย
หากการดำเนินงานเกิดมีข้อบกพร่อง
อันจะส่งผลกระทบต่อสุขภาพอนามัยของประชาชนหรือสิ่งแวดล้อม
เนื่องจากศูนย์แสมดำและศูนย์มาบตาพุดตั้งอยู่ใกล้แหล่งชุมชน
ดังนั้นสังคมและชุมชนที่อยู่ใกล้เคียงศูนย์ทั้งสองแห่งอาจจะได้รับผลจากกระบวนการบำบัดของบริษัทฯ
อันส่งผลให้บริษัทฯถูกร้องเรียนจากผู้ที่ได้รับความเสียหาย โดยเฉพาะอย่างยิ่งในกรณีที่รุนแรงที่สุดคือ
บริษัทฯต้องหยุดการให้บริการจนกว่าจะแก้ไขปัญหาแล้วเสร็จ ซึ่งจะส่งผลกระทบต่อรายได้ของบริษัทฯ

บริษัทฯ
ได้ตระหนักถึงความเสี่ยงดังกล่าวจึงได้กำหนดแนวทางในการดำเนินงานเพื่อควบคุมและป้องกันความเสี่ยง
ดังนี้

(1) ยึดมั่นและปฏิบัติตามมาตรการลดผลกระทบสิ่งแวดล้อมและมาตรการติดตามตรวจสอบ

ผลกระทบสิ่งแวดล้อม ที่กำหนดไว้ในรายงานการวิเคราะห์ผลกระทบสิ่งแวดล้อม (EIA) ซึ่งได้ผ่าน

ความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม กระทรวง

ทรัพยากรธรรมชาติและสิ่งแวดล้อม

(2) ยึดมั่นและปฏิบัติตามประกาศ กฎ ระเบียบ ข้อบังคับ ของหน่วยงานราชการในส่วนที่เกี่ยวข้อง

กับการดำเนินงานของบริษัทฯ อย่างเคร่งครัด

(3) ปฏิบัติงานให้เป็นไปตามระบบมาตรฐานการจัดการด้านสิ่งแวดล้อม ด้านความปลอดภัย อาชีว

อนามัย และระบบการบริหารคุณภาพ เพื่อให้มั่นใจว่าการปฏิบัติงานของบริษัทฯ จะไม่ก่อให้เกิด

ผลกระทบต่อสิ่งแวดล้อมและชุมชน เห็นได้จากที่ศูนย์บริการกำจัดกากของเสียของบริษัทฯ ได้รับ

การรับรองมาตรฐานการจัดการด้านสิ่งแวดล้อม ISO14001 การรับรองมาตรฐานการจัดการด้าน

ความปลอดภัย อาชีวอนามัยและสิ่งแวดล้อม มอก.& OHSAS 18001 และการรับรองมาตรฐาน

การจัดการด้านระบบการบริหาร คุณภาพ ISO 9001 จากสถาบันรับรองมาตรฐานไอเอสโอ
(สรอ.)

(4) กำกับดูแลการดำเนินงานให้เป็นไปตามกฎ ระเบียบ ข้อบังคับ คู่มืออำนาจดำเนินการ และ

นโยบายของบริษัทฯ ด้วยการจัดตั้งคณะกรรมการบริหารระบบการจัดการ เพื่อทำหน้าที่กำกับ

ดูแล ติดตามและตรวจสอบการดำเนินงานของบริษัทฯ ให้เป็นไปตามกฎ ระเบียบข้อบังคับ คู่มือ

อำนาจดำเนินการ และนโยบายของบริษัทฯ ดังกล่าว

(5) จัดตั้งกองทุนคุ้มครองความเสียหายที่เกิดขึ้นอันเนื่องจากการดำเนินงานของบริษัทฯ

(6) บริษัทฯ ได้ทำความเข้าใจกับประชาชนในพื้นที่ รวมถึงให้การสนับสนุนช่วยเหลือ และเข้าไปมี

ส่วนร่วมกับกิจกรรมของชุมชนใกล้เคียง เพื่อให้ชุมชนที่อยู่ใกล้เคียงและห่างไกลได้รู้จักบริษัทฯ

และเข้าใจกระบวนการบำบัดกากของเสียของบริษัทฯ

3.1.2 ความเสี่ยงเกี่ยวกับการแข่งขัน

ปัจจุบันมีบริษัทที่ได้รับใบอนุญาตประกอบธุรกิจกำจัดกากอุตสาหกรรมหลายแห่ง
แต่อย่างไรก็ตามเมื่อพิจารณาจากจุดแข็งของบริษัทฯแล้ว ถือได้ว่าบริษัทฯมีความแตกต่างจากคู่แข่งขัน
และมีความได้เปรียบทางการแข่งขัน ดังเช่น

(1) บริษัทฯ ได้รับใบอนุญาตประกอบกิจการโรงงานบำบัดและกำจัดของเสียรวมประเภทหรือชนิด

ของโรงงานลำดับที่ 101, 105 และ106 ซึ่งสามารถให้บริการด้านการกำจัดกากของเสียให้แก่

ลูกค้าได้อย่างครบวงจร

(2) บริษัทฯ ได้รับรองมาตรฐานระบบ ISO 9001, ISO 14001 และ มอก. & OHSAS 18001
ซึ่งเป็น

สิ่งสำคัญในการพิจารณาการส่งกากอุตสาหกรรมของโรงงานที่ได้รับการรับรองมาตรฐาน

อุตสาหกรรม

(3) บริษัทฯ มีมาตรฐานการจัดการเทียบเท่ากับมาตรฐานของ EU และสหรัฐอเมริกา

(4) บริษัทฯ มีกระทรวงอุตสาหกรรมเป็นผู้ถือหุ้นใหญ่ เป็นการสร้างความเชื่อมั่นและยอมรับถึงการ

ให้บริการที่ได้มาตรฐานสูง

(5) บริษัทฯ มีทีมฉุกเฉินที่มีประสิทธิภาพพร้อมให้บริการตลอด 24 ชั่วโมง

(6) บริษัทฯ มีห้องปฏิบัติการวิเคราะห์ที่มีประสิทธิภาพและได้รับการขึ้นทะเบียนห้องปฎิบัติการ

วิเคราะห์เอกชนจากกรมโรงงานอุตสาหกรรมอย่างถูกต้อง

(7) ลูกค้าให้การยอมรับ เชื่อถือ และไว้วางใจในเรื่องการกำจัดและบำบัดกากของเสีย

3.2 ปัจจัยเสี่ยงจากการดำเนินงานในธุรกิจอสังหาริมทรัพย์

3.2.1 ความเสี่ยงเกี่ยวกับการแข่งขัน

ธุรกิจอสังหาริมทรัพย์เป็นธุรกิจที่ส่งเสริมในการขยายฐานรายได้ของบริษัทฯ
เพิ่มเสถียรภาพให้แก่องค์กร แต่ธุรกิจจัดสรรบ้านและที่อยู่อาศัยในปัจจุบันที่มีการแข่งขันกันสูง
ดังนั้นบริษัทฯ จึงต้องติดตามภาวะตลาดบ้านจัดสรรและทิศทางเศรษฐกิจอย่างใกล้ชิด
อย่างไรก็ตามโครงการส่วนใหญ่ของบริษัทฯ เป็นที่อยู่อาศัยระดับปานกลาง
แต่ด้วยคุณภาพและการให้ความสำคัญด้านบริการเป็นพิเศษ เพื่อเพิ่มความพึงพอใจให้แก่ลูกค้า บริษัทฯ
จึงเชื่อว่าจะทำให้การดำเนินงานด้านธุรกิจอสังหาริมทรัพย์ของบริษัทฯ
จะสามารถเติบโตอย่างมั่นคงได้ต่อไป

3.2.2 ความเสี่ยงเกี่ยวกับการขาดแคลนแรงงานในการก่อสร้าง

ระบบการก่อสร้างที่อยู่อาศัยในปัจจุบันยังเป็นระบบที่ใช้แรงงาน
ในบางสถานการณ์จึงเกิดปัญหาขาดแคลนแรงงานขึ้นโดยเฉพาะแรงงานฝีมือดี
ทำให้ค่าจ้างแรงงานและค่าจ้างเหมาก่อสร้างมีราคาเพิ่มขึ้น
กระทบถึงต้นทุนที่จะเพิ่มสูงขึ้นแล้วยังมีปัญหาเรื่องการก่อสร้างล่าช้า

บริษัทฯ มีแนวทางแก้ไขโดยการใช้ผู้รับเหมาซึ่งมีแรงงานประจำของตนเอง
ประกอบกับโครงการของบริษัทฯ
บางส่วนเป็นการจัดซื้อโครงสร้างที่ก่อสร้างแล้วเสร็จมาทำการปรับปรุง
ซึ่งไม่ต้องใช้แรงงานจำนวนมากนัก

3.3 ปัจจัยเสี่ยงทางการเงิน

3.3.1 ความเสี่ยงจากอัตราดอกเบี้ย

การเปลี่ยนแปลงของอัตราดอกเบี้ยในอนาคต ย่อมจะส่งผลกระทบต่อการดำเนินงาน
และกระแสเงินสดของบริษัทฯ จากการที่บริษัทฯได้ทำสัญญาเงินกู้อัตราดอกเบี้ยลอยตัว

อย่างไรก็ดี บริษัทฯ ได้มีการติดตามภาวะการเคลื่อนไหวของอัตราดอกเบี้ยอย่างใกล้ชิด บริษัทฯ
จึงคาดว่าจะไม่ได้รับผลกระทบหรือมีความเสี่ยงจากการเปลี่ยนแปลงของอัตราดอกเบี้ยแต่อย่างใด
นอกจากนี้แล้วบริษัทฯ ยังมีสัญญาที่จะสามารถชำระหนี้ก่อนกำหนดได้อีกด้วย

3.3.2 ความเสี่ยงด้านสินเชื่อ

ความเสี่ยงด้านสินเชื่อเกิดจากการที่คู่สัญญาไม่สามารถ หรือไม่ประสงค์จะปฏิบัติตามสัญญาหรือข้อ

ตกลงที่ทำไว้กับบริษัทฯ บริษัทฯ
มีนโยบายในการป้องกันความเสี่ยงนี้โดยการวิเคราะห์ฐานะทางการเงินของคู่ค้า
และจำกัดการอนุมัติวงเงินสินเชื่อ
มูลค่าสูงสุดของความเสี่ยงด้านสินเชื่อคือมูลค่าตามบัญชีของลูกหนี้ดังกล่าวหักด้วยค่าเผื่อหนี้สงสัยจะสูญตามที่แสดงในงบดุล

3.3.3 ความเสี่ยงด้านสภาพคล่อง

ความเสี่ยงด้านสภาพคล่องเกิดจากการที่เงินสดและรายการเทียบเท่าเงินสดบกพร่อง ซึ่งโดยปกติ
บริษัทฯ
และบริษัทย่อยได้มีการติดตามดูความเสี่ยงด้านสภาพคล่องและรักษาระดับสถานะของเงินสดและรายการเทียบเท่าเงินสดเพื่อให้เพียงพอต่อการดำเนินงานของบริษัทฯ
และบริษัทย่อย เพื่อลดความเสี่ยงจากความผันผวนของกระแสเงินสด

3.3.4 ความเสี่ยงของการลงทุนในบริษัทย่อย

ในกรณีที่บริษัทย่อยไม่สามารถหาแหล่งเงินทุนเพื่อสนับสนุนการขยายการลงทุน บริษัทฯ
ในฐานะผู้ถือหุ้น จำเป็นต้องช่วยเหลือสนับสนุนการหาเงินเพื่อเป็นแหล่งเงินทุนสนับสนุนโครงการใหม่
ดังนั้นหากผลการดำเนิน

งานของบริษัทย่อยไม่เป็นไปตามแผน บริษัทฯ ในฐานะผู้ถือหุ้นอาจได้รับผลกระทบจากการลงทุนและ
มีความเสี่ยงที่จะไม่ได้รับผลตอบแทนจากการลงทุนตามที่กำหนดไว้

อย่างไรก็ดี ปัจจุบันบริษัทฯ มีสถานะทางการเงินที่มั่นคงเพียงพอ จึงไม่กระทบต่อสภาพคล่อง และ
บริษัทฯ คาดว่า บริษัทย่อยจะดำเนินการได้อย่างเต็มที่ในไม่ช้านี้ โดยการลงทุนของบริษัทฯ
จะเน้นในการขยายขอบเขตในธุรกิจที่จะสามารถส่งเสริมบริการของบริษัทฯ ในอนาคต

4. ทรัพย์สินที่ใช้ในการประกอบธุรกิจ

4.1 ทรัพย์สินถาวร

4.1.1 ยอดรวมของมูลค่าทรัพย์สินถาวร

ยอดรวมของมูลค่าทรัพย์สินถาวรที่บริษัทฯ และบริษัทย่อยใช้ในการประกอบธุรกิจ ณ วันที่ 31
ธันวาคม 2556 มีราคาตามบัญชี ดังนี้

  --------------------------------- -------------- ---------------- ---------------
                                                   หน่วย : พันบาท     

  รายการ                            บริษัทฯ                           
                                    และบริษัทย่อย                      

                                    ราคาทุน         ค่าเสื่อมราคาสะสม   มูลค่าสุทธิตามบัญชี

  ที่ดิน                               9,000          -                9,000

  ส่วนปรับปรุงที่ดินเช่า                   199,590        127,697          71,894

  อาคารและส่วนปรับปรุง                 99,231         62,162           37,069

  เครื่องจักรและอุปกรณ์                  289,797        273,359          16,438

  เครื่องตกแต่งติดตั้งและเครื่องใช้สำนักงาน   34,709         34,480           229

  ยานพาหนะ                          19,414         11,437           7,977

  รถบรรทุกและหางพ่วง                  5,875          1,307            4,568

  คอนเทนเนอร์                        38,173         36,478           1,695

  งานระหว่างก่อสร้าง                   11,561         -                11,561

  รวม                               707,350        546,920          160,430
  --------------------------------- -------------- ---------------- ---------------

4.1.2 ทรัพย์สินที่ใช้เป็นหลักประกันเงินกู้ยืม

สิ่งปลูกสร้างและเครื่องจักรที่ศูนย์มาบตาพุดของบริษัทฯ
ได้จดทะเบียนจำนองเพื่อเป็นประกันวงเงินหนังสือค้ำประกันกับธนาคารในประเทศแห่งหนึ่ง
เป็นจำนวนเงินรวม 25 ล้านบาท มูลค่าสุทธิตามบัญชีของทรัพย์สินดังกล่าว ณ วันที่ 31 ธันวาคม
2556 มีจำนวนเงินประมาณ 36.7 ล้านบาท

ณ วันที่ 31 ธันวาคม 2555 บริษัทฯ
และบริษัทย่อยได้จดจำนองที่ดินพร้อมสิ่งปลูกสร้างเพื่อขายแปลงหนึ่งและที่ดินพร้อมสิ่งปลูกสร้างระหว่างพัฒนาแปลงหนึ่ง
ราคาตามบัญชีจำนวนเงินรวม 75.5 ล้านบาท
เป็นหลักทรัพย์ค้ำประกันเงินกู้ยืมจากธนาคารในประเทศแห่งหนึ่งในวงเงินรวม 216.3 ล้านบาท ซึ่ง
ณ วันที่ 31 ธันวาคม 2556

บริษัทฯ ได้ไถ่ถอนการจดจำนองที่ดินพร้อมสิ่งปลูกสร้างดังกล่าวแล้ว

ในไตรมาสที่สองของปี 2552 บริษัทย่อยแห่งหนึ่งได้ทำสัญญากู้เงินกับธนาคารในประเทศแห่งหนึ่ง

ในวงเงิน 60.5 ล้านบาทโดยมีรายละเอียดดังนี้ วงเงินกู้ 3 จำนวน 60.5 ล้านบาท
เพื่อใช้เป็นค่าใช้จ่ายในการพัฒนาโครงการ บริษัทย่อยได้เบิกใช้แล้วจำนวน 45.5 ล้านบาท
มีกำหนดชำระคืนเป็นรายงวด 6 เดือน เริ่มตั้งแต่เดือนมิถุนายน 2553
โดยมีกำหนดชำระคืนให้เสร็จสิ้นภายในเดือนมิถุนายน 2558 มีอัตราดอกเบี้ย MLR
(ธนาคารไทยพาณิชย์) + 2% ต่อปี เงินกู้ยืมดังกล่าว
ค้ำประกันโดยการจดจำนองที่ดินพร้อมสิ่งปลูกสร้างระหว่างพัฒนาของบริษัทย่อย
โดยบริษัทย่อยชำระคืนเงินกู้ยืมดังกล่าวครบถ้วนแล้วในไตรมาสที่ 1 ปี 2556
และไถ่ถอนหลักทรัพย์ค้ำประกันเงินกู้ยืมจากธนาคารในประเทศดังกล่าวแล้ว

4.1.3 สัญญาเช่าทรัพย์สินระยะยาว

บริษัทฯ และบริษัทย่อยได้ทำสัญญาเช่าที่ดินและอาคารสำนักงานเพื่อใช้ในการดำเนินงาน
ซึ่งสัญญาเช่าสำคัญสรุปได้ดังนี้

(1) ศูนย์แสมดำ และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี

ลักษณะการเช่า: สัญญาเช่าและให้ใช้สิทธิการดำเนินงานศูนย์บริการบำบัดและกำจัดกาก

อุตสาหกรรมกับกรมโรงงานอุตสาหกรรม (ซึ่งเป็นผู้ถือหุ้นของบริษัทฯ )

อายุสัญญาเช่า: มีระยะเวลาเช่าและให้ใช้สิทธิการดำเนินงาน 10 ปี ภายใต้เงื่อนไขของ

สัญญาดังกล่าว บริษัทฯ ต้องจ่ายค่าเช่ารายปี ปีที่ 1-5 เป็นเงินประมาณ 1.1

ล้านบาทต่อปี ปีที่ 6-10 เป็นเงินประมาณ 1.4 ล้านบาทต่อปี และค่า

ธรรมเนียมการใช้สิทธิตามอัตราของกากที่ให้บริการ สัญญานี้มีผลใช้บังคับ

ตั้งแต่วันที่ 1ตุลาคม 2549 จนถึงวันที่ 30 กันยายน 2559

ค่าเช่าสำหรับปี 2556 มีจำนวน 1.37 ล้านบาท

(2) ศูนย์มาบตาพุด

ลักษณะการเช่า: เช่าที่ดินกับการนิคมอุตสาหกรรมแห่งประเทศไทย (ซึ่งเป็นผู้ถือหุ้นของ

บริษัทฯ ) จำนวน 3 ฉบับ

อายุสัญญาเช่า: มีระยะเวลาเช่า 30 ปี จนถึงเดือนพฤษภาคม 2569 เดือนสิงหาคม 2569 และ

เดือนมีนาคม 2574 โดยบริษัทฯ ต้องจ่ายค่าเช่าเป็นรายปีในอัตราปีละ

50,000 บาท ต่อเนื้อที่หนึ่งไร่ เศษของไร่ให้คำนวณตามส่วนตามที่กำหนดไว้

ในสัญญา ค่าเช่าสำหรับปี 2556 มีจำนวน 5.31 ล้านบาท

4.1.4 ทรัพย์สินที่ไม่มีตัวตนที่สำคัญ

-ไม่มี-

4.2 นโยบายการลงทุนในบริษัทย่อย

บริษัทฯ มีนโยบายให้การดำเนินงานของบริษัทย่อยที่บริษัทฯ ถือหุ้นโดยตรงหรืออ้อมร้อยละ 99
รับนโยบายโดยตรงจากคณะกรรมการบริษัทฯ
เพื่อให้กิจการของบริษัทย่อยสอดคล้องกับแผนกลยุทธ์ของบริษัทฯ
เมื่อมีกิจการสำคัญหรือมีเหตุการณ์สำคัญอันอาจมีผลกระทบต่อบริษัทย่อย
ให้มีการนำเสนอคณะกรรมการบริษัทฯ พิจารณาอนุมัติ หรือให้ความเห็นชอบก่อน ปัจจุบันบริษัทฯ
มีการลงทุนในบริษัทย่อย จำนวน 2 แห่ง โดยที่ประชุมคณะกรรมการบริษัทฯ
ได้แต่งตั้งกรรมการในบริษัทย่อย ดังมีรายละเอียดดังนี้

+--------------------+-------------+---------------+------------------+
| บริษัทย่อย            | GENCO       | บจ.           | บจ.อินดัสเทรียลเวสต์ |
|                    |             | เอเซียพัฒนาแลนด์ | เมเนจเมนต์        |
| รายชื่อกรรมการ       |             |               | (เอเซีย)          |
+--------------------+-------------+---------------+------------------+
| (1) นายอัศวิน วิภูศิริ   | /, //       | /             |                  |
+--------------------+-------------+---------------+------------------+
| (2) นายเดชพล วิภูศิริ  | /, //       | /             |                  |
+--------------------+-------------+---------------+------------------+
| (3) ผศ.(พิเศษ) รณชัย | /, //       | /             |                  |
| ตันตระกูล            |             |               |                  |
+--------------------+-------------+---------------+------------------+
| (4) นายอิทธิฤทธิ์ วิภูศิริ | /, //       | /             |                  |
+--------------------+-------------+---------------+------------------+
| (5) นายธีระ สุขสุคนธ์  |             |               | /                |
+--------------------+-------------+---------------+------------------+
| (6) นายสุคนธ์ โชติช่วง |             |               | /                |
+--------------------+-------------+---------------+------------------+

หมายเหตุ / = กรรมการบริษัท // = กรรมการบริหาร

4.3 การประเมินมูลค่าทรัพย์สินในธุรกิจพัฒนาอสังหาริมทรัพย์

ข้อมูลแสดงไว้ในเอกสารแนบ 4

5. ข้อพิพาททางกฎหมาย

-ไม่มี-

6. ข้อมูลทั่วไปและข้อมูลสำคัญอื่น

6.1 ข้อมูลทั่วไปของบริษัทที่ออกหลักทรัพย์

ชื่อบริษัท ชื่อภาษาไทย ”บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)”

ชื่อภาษาอังกฤษ ”General Environmental Conservation Public Company Limited”

ชื่อย่อ “GENCO”

ประเภทธุรกิจ ให้บริการบำบัดและกำจัดกากอุตสาหกรรม

เลขทะเบียนบริษัท 0107540000111

สถานที่ตั้งสำนักงานใหญ่ เลขที่ 447 ถนนบอนด์สตรีท ตำบลบางพูด อำเภอปากเกร็ด จังหวัดนนทบุรี
11120

โทรศัพท์ : 0-2502-0900 โทรสาร: 0-2502-0999

ที่ตั้งสำนักงานสาขา ศูนย์บริการกำจัดกากอุตสาหกรรมแสมดำ

เลขที่ 68/39 หมู่ 3 ถนนแสมดำ แขวงแสมดำ เขตบางขุนเทียน กรุงเทพมหานคร

10150

โทรศัพท์ : 0-2452-8310-24, 0-2452-8333 โทรสาร: 0-2415-3817

ที่ตั้งสำนักงานสาขา ศูนย์บริการกำจัดกากอุตสาหกรรมมาบตาพุด

เลขที่ 5 ถนนเมืองใหม่มาบตาพุด สาย 6 ตำบลห้วยโป่ง อำเภอเมืองระยอง

จังหวัดระยอง 21150

โทรศัพท์ : 038-607680, 038-607682-4 โทรสาร: 038-607681

ที่ตั้งสำนักงานสาขา สำนักงานภาคเหนือ

เลขที่ 60/14 หมู่ 4 นิคมอุตสาหกรรมภาคเหนือ ถนนซุปเปอร์ไฮเวย์

ตำบลบ้านกลาง อำเภอเมืองลำพูน จังหวัดลำพูน  51000

โทรศัพท์ : 053-582898 โทรสาร: 053-582897

ที่ตั้งสำนักงานสาขา สำนักงานภาคตะวันออก

เลขที่ 49/18 ถนนสุขุมวิท ตำบลเนินพระ อำเภอเมืองระยอง จังหวัดระยอง 21150

โทรศัพท์ : 038-607680, 038-607682-4 โทรสาร: 038-607681

โฮมเพจ http://www.genco.co.th

ทุนจดทะเบียน ทุนจดทะเบียน 900 ล้านบาท ทุนจดทะเบียนชำระแล้ว 900 ล้านบาท

แบ่งออกเป็นหุ้นสามัญจำนวน 900 ล้านหุ้น มูลค่าที่ตราไว้ต่อหุ้น 1 บาท

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

ชื่อบริษัท บริษัท เอเซียพัฒนา แลนด์ จำกัด

ประกอบธุรกิจ ซื้อ ขาย และพัฒนาที่ดินหรืออสังหาริมทรัพย์

เลขที่ 447 ถนนบอนด์สตรีท ตำบลบางพูด อำเภอปากเกร็ด จังหวัดนนทบุรี 11120

โทรศัพท์ : 0-2502-0900 โทรสาร: 0-2502-0999

ทุนจดทะเบียน 170 ล้านบาท ทุนจดทะเบียนชำระแล้ว 170 ล้านบาท

แบ่งออกเป็นหุ้นสามัญจำนวน 17 ล้านหุ้น มูลค่าที่ตราไว้ต่อหุ้น 10 บาท

ชื่อบริษัท บริษัท อินดัสเทรียล เวสต์ เมเนจเมนท์ (เอเซีย) จำกัด

ประกอบธุรกิจเขตประกอบการอุตสาหกรรม

เลขที่ 133/440 หมู่ 2 ตำบลพิมลราช อำเภอบางบัวทอง จังหวัดนนทบุรี

ทุนจดทะเบียน 200 ล้านบาท ทุนจดทะเบียนชำระแล้ว 200 ล้านบาท

แบ่งออกเป็นหุ้นสามัญจำนวน 20 ล้านหุ้น มูลค่าที่ตราไว้ต่อหุ้น 10 บาท

บุคคลอ้างอิง

นายทะเบียนหุ้น บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก

เขตคลองเตย กรุงเทพมหานคร 10110

โทรศัพท์ 0-2359-1200-01 โทรสาร 0-2359-1259

ผู้สอบบัญชีประจำปี 2556 นายบุญเลิศ แก้วพันธุ์พฤกษ์ ผู้สอบบัญชีรับอนุญาต ทะเบียนเลขที่ 4165

บริษัท บีพีอาร์ ออดิท แอนด์ แอดไวเซอรี่ จำกัด

เลขที่ 152 ชั้น 12 เอ ห้อง 08 อาคารชาร์เตอร์ สแควร์ ถนนสาทรเหนือ แขวงสีลม

เขตบางรัก กรุงเทพมหานคร 10500

โทรศัพท์ 0-2634-5398 โทรสาร 0-2634-5399

2.  ข้อมูลสำคัญอื่น

ไม่มี